વીર માંધાતા ગ્રૂપના રાજુ સોલંકીએ હજુ 5 દિવસ પહેલાં જ કોંગ્રેસ સાથે હાથ મિલાવ્યા હતા. તેઓ અને તેમની ટીમ 5 નવેમ્બરના રોજ કોંગ્રેસમાં જોડાયા હતા અને હવે 10 નવેમ્બર અને શુક્રવારના રોજ તેમણે અમિત શાહના હસ્તે ભાજપનો ખેસ ધારણ કર્યો છે. જ્યારે તેમને આ ઓચિંતા પક્ષપલટાનું કારણ પૂછવામાં આવ્યું તો તેમણે કહ્યું હતું કે, કોંગ્રેસમાં જોડાવાનો નિર્ણય આવેશભર્યો હતો. પક્ષમાં જોડાયા બાદ પણ કંઇ ઠીક નહોતું લાગી રહ્યું એટલે નિર્ણય બદલ્યો.